**С Ъ О Б Щ Е Н И Е**

Във връзка с внесено в РИОСВ – Враца от инвестиционно предложение (ИП) за: „Фотоволтаична електроцентрала с мощност 470 кW“ в ПИ с идентификатор 47714.500.1816 по КККР на гр. Мездра, Западна промишлена зона, Община Мездра, Област Враца, с подобекти:Подобект 1: „Фотоволтаична електроцентрала с мощност 470 кW“иПодобект 2: „БКТП 630kVA и Кабелна линия СрН 20 kVс възложител: “ Енегопродукт“ ЕООД, гр. Мездра, на основание чл. 5, ал. 2 от *Наредбата за ОВОС*, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

Инвестиционното предложение е ново и предвиждаизграждане на фотоволтаична централа с мощност 470 кW“ в ПИ с идентификатор 47714.500.1816 по КККР на гр. Мездра, Западна промишлена зона, Община Мездра, Област Враца, с подобекти:Подобект 1: „Фотоволтаична електроцентрала с мощност 470 кW“иПодобект 2: „БКТП 630kVA и Кабелна линия СрН 20 kVс възложител: “ Енегопродукт“ ЕООД, гр. Мездра. Имота в който ще бъде реализирано строителството е собственост на възложителя с площ 5591 кв.м. , трайното предназначение на територията: урбанизирана, начин на трайно ползване: ниска застрояване (до 10 м).

 Основни компоненти на централата са 810 броя фотоволтаични модули с мощност 580 kWp, 4 броя мрежови трифазни инвертори с мощност 100 kW и 1 брой трифазен мрежови инвертор с мощност 70 kW. Фотоволтаичните модули ще се разположат върху набивна, двуредова, наземна метална конструкция под ъгъл от 20°, ориентирани на юг. Модулите ще се укрепят върху алуминиеви профили, посредством крайни и междинни алуминиеви планки. Модулите ще се разделят на 59 броя групи (стрингове) от 10/11/12/13/14/15 и 16 последователо свързани модула, посредством DC кабели с фабрични накрайници.

Съгласно становище с №1204986637/30.06.2023г. с „ЕРМ ЗАПАД“ ЕАД, придружен от съгласувана виза за проектиране на Фотоволтаична централа и трафопост, електрозахранването на обекта ще се осъществи от нов единичен трафопост с трансформатор 630 kVA, 20/0,4 kV и Нова кабелна електропроводна линия СрН 20 kV;

Присъединяването на новия БКТП към електроразпределителната мреже на страна 20 kV ще се изпълни на съществуващ стоманорешетъчен стълб №1 СРС от въздушен електропровод „Копяновец", п/ст „Мездра“, извод „Копяновец“. Трасето на новата кабелна линия СрН от нов БКТП 20/0,4kV до стълба е с линейна дължина 395т.

Кабелната линия СрН ще се изпълни с кабел тип САХЕкТ 3x1x185mm2 - силов кабел с омрежена изолация XLPE за неподвижно полагане, предназначен за пренасяне и разпределение на електроенергия при номинални напрежения UO/U 12/20kV и честота 50 Hz и сечение 1x185mm2.

Не се предвижда използването на природни ресурси.

Изпълнението на предвидените дейности не е свързано с използване на взрив.

По време на реализацията на ИП не се очаква емисии на вредни вещества във въздуха.

По време на строителните дейности не се очаква формиране на отпадъчни води. Дейността не е свързана с образуване на отпадъчни води.

Формираните по време на строителните дейности битови отпадъци ще се събират в специализирани съдове.

Инвестиционното предложение попада в обхвата т. 3, буква „а“, от Приложение № 2 на ЗООС - промишлени инсталации за производство на електроенергия, пара и топла вода (невключени в Приложение №1). В тази връзка съгласно чл. 93, ал. 1, т. 1 от ЗООС инвестиционното предложение **подлежи на процедура по преценяване на необходимостта от извършването на оценка на въздействието върху околната среда**.

Компетентен орган за произнасяне с решение е директорът на РИОСВ – Враца, в съответствие с чл. 93, ал. 3 от ЗООС.

**ІІ. По отношение на изискванията на чл.31 от Закона за биологичното разнообразие (ЗБР):**

Мястото на реализация на ИП – поземлен имот с идентификатор 47714.500.1816 по КККР на гр. Мездра не засяга защитени територии по смисъла на *Закона за защитените територии* (ЗЗТ) и не попада в обхвата на защитени зони съгласно *Закона за биологичното разнообразие* (ЗБР).

Най-близо разположените защитени зони, на 4,700 км, са BG0000166 "Врачански Балкан" за опазване на природните местообитания и на дивата флора и фауна, обявена със Заповед № РД-1031/17.12.2020 г. на МОСВ (Обн. ДВ, бр. 19/2021 г.) и BG0002053 "Врачански Балкан" за опазване на дивите птици, обявена със Заповед № РД-801/04.11.2008 г. на МОСВ (обн. ДВ, бр. 105/2008 г).

Инвестиционното предложение попада под разпоредбите на чл. 2, ал. 1, т. 1 от *Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (*Наредбата за ОС)*, поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от *Закона за биологичното разнообразие*.

*Копие от писмото е изпратено до община Мездра.*

 /отговорено от РИОСВ-Враца на 18.01.2024 г./